cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1331
title: ความรับผิดทางแพ่งอันเกิดจากการล่วงละเมิดข้อมูลข่าวสารส่วนบุคคล

description: ปัญหาการละเมิดสิทธิส่วนบุคคล เป็นปัญหาที่ก่อให้เกิดความรำคาญยิ่งในปัจจุบัน โดยเฉพาะการใช้จดหมายหรือโทรศัพท์สอบถามการขอใช้บริการทางธุรกิจบางประเภท ซึ่งเป็นที่น่าสงสัยว่าข้อมูลส่วนตัวของบุคคลนั้นไปปรากฏอยู่กับผู้สอบถามได้อย่างไร ปัญหาดังกล่าวนอกจากจะสร้างความรำคาญแก่เจ้าของข้อมูลส่วนบุคคลแล้ว ยังอาจสร้างความเสียหายอย่างยิ่งต่อเจ้าของข้อมูล เพราะเจ้าของข้อมูลไม่อาจทราบวัตถุประสงค์ของผู้ละเมิดว่าจะนำไปใช้ประโยชน์อย่างไร และเมื่อใดการวิจัยนี้ได้ศึกษาในเรื่องของความรับผิดทางแพ่งของไทยในปัจจุบัน อันมีวัตถุประสงค์หลักเพื่อให้ผู้เสียหายได้รับการเยียวยาความเสียหายมากที่สุด ว่าจะเพียงพอต่อการกำหนดความรับผิดทางแพ่งให้แก่เจ้าของข้อมูลส่วนบุคคล ผู้ได้รับความเสียหายจากการล่วงละเมิดในข้อมูลข่าวสารส่วนบุคคลหรือไม่ อีกทั้งในขณะนี้มีร่างพระราชบัญญัติคุ้มครองข้อมูลส่วนบุคคล พ.ศ. ... ที่จะออกมาใช้บังคับกับเรื่องนี้โดยตรงจึงต้องพิจารณาถึงความเหมาะสมของร่างพระราชบัญญัติฉบับนี้ด้วยจากการศึกษาพบได้ว่า ในปัจจุบันประเทศไทยยังไม่มีกฎหมายที่ออกมาให้ความคุ้มครองข้อมูลข่าวสารส่วนบุคคลเป็นการทั่วไป จึงทำให้มีการล่วงละเมิดข้อมูลข่าวสารส่วนบุคคลสำหรับข้อมูลประเภทที่กฎหมายยังครอบคลุมไปไม่ถึง และเมื่อความคุ้มครองไม่อาจครอบคลุมในทุกเรื่องได้ การเยียวยาความเสียหายจึงไม่อาจเกิดขึ้นได้ หมายความว่าความรับผิดทางแพ่งอันเกิดจากการล่วงละเมิดข้อมูลส่วนบุคคลก็ย่อมไม่ครอบคลุมเพียงพอ ที่จะคุ้มครองเจ้าของข้อมูลส่วนบุคคลนั้น ซึ่งหากไม่พิจารณาถึงร่างพระราชบัญญัติฯ จะพบได้ว่าเมื่อเกิดการล่วงละเมิดข้อมูลข่าวสารส่วนบุคคลขึ้น เจ้าของข้อมูลส่วนบุคคลต้องนำเอาบทบัญญัติแห่งประมวลกฎหมายแพ่งและพาณิชย์ เรื่องละเมิดมาปรับใช้ในการเยียวยาความเสียหาย ซึ่งอาจเป็นภาระแก่เจ้าของข้อมูลผู้เสียหายที่ต้องนำสืบพิสูจน์ถึงองค์ประกอบความผิดทางละเมิด โดยในโลกแห่งเทคโนโลยีที่สามารถโอนถ่ายข้อมูลได้โดยง่าย จึงเป็นการยากที่เจ้าของข้อมูลผู้เสียหายจะพิสูจน์หาความผิดต่อการละเมิดต่อสิทธิส่วนบุคคลที่เป็นนามธรรมนี้ ดังนั้น ร่างพระราชบัญญัติฯ จึงเป็นเสมือนทางออกในการชดใช้เยียวยาความเสียหายให้แก่เจ้าของข้อมูลส่วนบุคคลผู้เสียหายได้ชัดเจนขึ้น โดยกำหนดมาตรการความรับผิดทางแพ่งเอาไว้เป็นการเฉพาะ ในลักษณะของความรับผิดเด็ดขาดที่ผู้กระทำย่อมต้องรับผิดเสมอ เว้นแต่เข้าข้อยกเว้นตามที่กฎหมายกำหนดไว้ ไม่ว่าผู้กระทำละเมิดนั้นจะกระทำโดยจงใจหรือประมาทเลินเล่อหรือไม่ก็ตาม จึงเห็นควรที่จะนำร่างพระราชบัญญัติคุ้มครองข้อมูลส่วนบุคคล พ.ศ. ... นี้ที่มีความเหมาะสมกับสภาวการณ์ปัจจุบันออกมาเป็นกฎหมายมีผลใช้บังคับโดยเร็ว
DOI: 10.14457/cu.the.2010.1332
title: ผลของการดื่มน้ำกระเจี๊ยบและหญ้าหวานต่อภาวะความดันโลหิตสูงในผู้ป่วยเบาหวานในโรงพยาบาลจุฬาลงกรณ์

description: ที่มา โรคความดันโลหิตสูงในผู้ป่วยเบาหวานเป็นภาวะที่พบได้บ่อย จากการสำรวจเรื่องผลการรักษาโรคความดันโลหิตสูงในผู้ป่วยเบาหวานในทวีปเอเซีย 7 ประเทศ รวมทั้งประเทศไทยด้วยในปี พ.ศ. 2545 พบว่ามีเพียง 11%ของผู้ป่วยโรคความดันโลหิตสูงที่เป็นเบาหวานร่วมด้วยที่สามารถควบคุมความดันโลหิตได้ตามเป้าหมายการดื่มน้ำกระเจี๊ยบช่วยลดความดันโลหิต ระดับน้ำตาลในเลือด ระดับไขมันในเลือดได้ หญ้าหวานเป็นพืชที่มีรสหวานโดยไม่ก่อให้เกิดพลังงาน และให้ความหวานแทนน้ำตาลที่มีใช้กันมามากกว่า 20 ปี และไม่พบผลข้างเคียงในขนาดที่ใช้ในการใช้เป็นสารแทนความหวาน ทางคณะผู้วิจัยจึงมีแนวคิดที่จะนำกระเจี๊ยบและหญ้าหวานซึ่งเป็นพืชสมุนไพรไทยที่มีการศึกษาถึงประสิทธิภาพและความปลอดภัยในการลดความดันโลหิตสูงในผู้ป่วยเบาหวานการวิจัยนี้เป็นการวิจัยแบบ Randomized Controlled trial ผู้ป่วยที่ยินยอมเข้าร่วมโครงการวิจัย จะหยุดยาลดความดันโลหิต 1 ชนิด (ยกเว้น β-blocker) เป็นเวลาอย่างน้อย 1 สัปดาห์ จากนั้นนำเครื่องวัดความดันโลหิตอัตโนมัติไปวัดที่บ้านโดยวัดวันละ 2 ครั้งเป็นเวลา 1 สัปดาห์ ค่าเฉลี่ยความดันโลหิตซิสโตลิคและ/หรือไดแอสโตลิคอยู่ระหว่าง 135/85-160/100 มิลลิเมตรปรอท จะถูกคัดเลือกเข้าสู่การศึกษา โดยจะได้รับการตรวจ ระดับไขมันในเลือด ระดับน้ำตาลในเลือด ค่าการทำงานของไต และค่าเอนไซม์ตับ และสุ่มแบ่งผู้ป่วยออกเป็น 2 กลุ่ม โดยผู้ป่วยกลุ่มที่หนึ่งจะได้ดื่มกระเจี๊ยบและหญ้าหวานในน้ำร้อน 240 มิลลิลิตร เช้า-เย็นระหว่างมื้ออาหารทุกวัน เป็นระยะเวลา 30 วัน ผู้ป่วยกลุ่มที่สองจะให้ดื่มน้ำร้อน 240 มิลลิลิตร เช้า-เย็นระหว่างมื้ออาหารเป็นระยะเวลา 30 วัน หลังจากนั้นผู้ป่วยจะได้รับการวัดความดันโลหิตซ้ำโดยใช้เครื่องวัดความดันโลหิตอัตโนมัติไปวัดที่บ้าน โดยวัดวันละ 2 ครั้ง เป็นเวลา 1 สัปดาห์ และจะได้รับการเจาะเลือดเพื่อตรวจระดับไขมันในเลือด ระดับน้ำตาลในเลือดค่าการทำงานของไตและค่าเอนไซม์ตับซ้ำอีกครั้งจากจำนวนผู้ป่วย 46 ราย ผลการวิจัยในกลุ่มดื่มน้ำกระเจี๊ยบและหญ้าหวานความดันโลหิตเฉลี่ยก่อนและหลังเข้าร่วมโครงงานวิจัยเท่ากับ 145.1±6.56/82.9±8.47 มิลลิเมตรปรอท และ 140.9±9.00/81.4± 8.86 มิลลิเมตรปรอท ส่วนกลุ่มดื่มน้ำร้อน ความดันโลหิตเฉลี่ยก่อนและหลังเข้าร่วมโครงงานวิจัยเท่ากับ 141.9 ± 5.88/81.8±8.47 มิลลิเมตรปรอท และ 144.8±6.02/83.7±8.49มิลลิเมตรปรอทตามลำดับ การเปลี่ยนแปลงของความดันโลหิตซิสโตลิคและไดแอสโตลิคระหว่างสองกลุ่มนั้นต่างกันอย่างมีนัยสำคัญทางสถิติ (p&lt; 0.001 และ p=0.002 ตามลำดับ) ไม่พบความแตกต่างระหว่างระดับน้ำตาลและระดับไขมันในเลือดระหว่างกลุ่มศึกษาและกลุ่มควบคุมการศึกษานี้พบว่าการดื่มน้ำกระเจี๊ยบและหญ้าหวานมีผลต่อการลดลงของระดับความดันโลหิตซิสโตลิคและไดแอสโตลิค ในผู้ป่วยเบาหวานชนิดที่ 2 อย่างมีนัยสำคัญทางสถิติ แต่ไม่มีผลต่อระดับน้ำตาล, โคเลสเตอรอล, ไตรกรีเซอไรด์, เอชดีแอล และแอลดีแอลในเลือด
DOI: 10.5281/zenodo.3473141
title: CEP Stabilization 24 hour test

description: Test of PID feedback control system over 24 hours
DOI: 10.5281/zenodo.3473142
title: CEP Stabilization 24 hour test

description: Test of PID feedback control system over 24 hours
DOI: 10.14457/cu.the.2010.1333
title: ความเป็นไปได้ของการจัดจำหน่ายภาพยนตร์ผ่านการดาวน์โหลดทางอินเทอร์เน็ตในประเทศไทย

description: การวิจัยนี้เป็นวิจัยเชิงคุณภาพและปริมาณ มีวัตถุประสงค์เพื่อศึกษาความเป็นไปได้ในการจัดจำหน่ายภาพยนตร์ ผ่านการดาวน์โหลดทางอินเทอร์เน็ต และศึกษาผลกระทบของการดาวน์โหลดภาพยนตร์ผ่านอินเทอร์เน็ตในประเทศไทย เพื่อทราบถึงความต้องการการบริการภาพยนตร์บนอินเทอร์เน็ต และผลกระทบที่มีต่อช่องทางในการจัดจำหน่ายภาพยนตร์อื่นๆ โดยใช้แบบสอบถามด้วยวิธีการสุ่มแบบบังเอิญจากกลุ่มตัวอย่างที่เป็นผู้ใช้อินเทอร์เน็ต จำนวน 512 ตัวอย่าง และการสัมภาษณ์แบบเจาะลึกจากผู้ผลิตภาพยนตร์ โรงภาพยนตร์ ผู้จัดจำหน่ายภาพยนตร์ในรูปแบบ DVD และ VCD และผู้ให้บริการอินเทอร์เน็ตความเร็วสูงที่มีความสนใจในธุรกิจนี้ผลการวิจัยพบว่า ความต้องการการบริการภาพยนตร์บนอินเทอร์เน็ตของกลุ่มตัวอย่าง อยู่ในระดับปานกลาง เนื่องจากยังมีพฤติกรรมการใช้สื่อ DVD และ VCD เป็นส่วนใหญ่ และมีความชอบในการชมภาพยนตร์ในโรงภาพยนตร์เป็นอย่างมาก พฤติกรรมการชมและดาวน์โหลดสื่อ เพลง ละคร คลิปวีดีโอ ภาพยนตร์มีมาก แต่พฤติกรรมการซื้อสิ่งบันเทิงข้างต้นกลับตรงกันข้าม ลักษณะของผู้ใช้บริการภาพยนตร์บนอินเทอร์เน็ตจะเป็นวัยรุ่น ระบบการบริการที่เหมาะสมคือ ระบบการชมภาพยนตร์ออนไลน์ (Streaming) ประเภทภาพยนตร์ที่ต้องการชมมากที่สุดคือ ภาพยนตร์ตลก (Comedy) ด้านผลกระทบต่อช่องทางการจัดจำหน่ายภาพยนตร์ในช่องทางอื่นๆ พบว่าปัจจุบันการบริการภาพยนตร์บนอินเทอร์เน็ตยังไม่ส่งผลกระทบใดๆ แต่ถือว่าเป็นช่องทางใหม่ในการจัดหน่ายภาพยนตร์ในการขยายตลาด และการเพิ่มรายได้ให้กับบริษัทผู้ผลิตภาพยนตร์และผู้จัดจำหน่ายภาพยนตร์ โดยปัจจัยที่ส่งเสริมให้ธุรกิจนี้มั่นคงยิ่งขึ้นคือ 1) โครงสร้างของระบบอินเทอร์เน็ตความเร็วสูงที่คนทั่วไปสามารถเข้าถึงได้ 2) ผู้ให้บริการภาพยนตร์บนอินเทอร์เน็ต (Content provider) 3) ราคาในการใช้บริการและความน่าสนใจของภาพยนตร์ที่นำมาให้บริการ 4) การไม่ละเมิดลิขสิทธิ์ภาพยนตร์ที่นำมาให้บริการมักเป็นภาพยนตร์เก่า หรือภาพยนตร์แบบ Direct to DVD ภาพยนตร์ทุนต่ำ หรือภาพยนตร์จากค่ายภาพยนตร์อิสระ ในอนาคต ถ้าคอมพิวเตอร์และอินเทอร์เน็ตกลายเป็นสิ่งพื้นฐานในชีวิตประจำวัน การบริการภาพยนตร์บนอินเทอร์เน็ตอาจส่งผลกระทบต่อศูนย์เช่า และผู้จัดจำหน่ายภาพยนตร์ในรูปแบบ DVD และ VCD อย่างแน่นอน
DOI: 10.14457/cu.the.2010.1334
title: การศึกษาความสัมพันธ์ระหว่างความยืดหยุ่นของหลอดเลือดแดงส่วนปลายและความดันโลหิตของหลอดเลือดแดงใหญ่ในปอดและการคลายตัวของหัวใจห้องล่างซ้ายในผู้ป่วยโรคหนังแข็ง

description: ที่มา: ภาวะความดันโลหิตของหลอดเลือดแดงใหญ่ในปอดสูงเป็นสาเหตุการตายที่สำคัญในผู้ป่วยโรคหนังแข็ง นอกจากนี้ผู้ป่วยโรคหนังแข็งยังมีหลอดเลือดแดงส่วนปลายที่มีความยืดหยุ่นน้อยกว่าปกติและมีการคลายตัวของหัวใจห้องล่างซ้ายที่ผิดปกติด้วย แต่ยังไม่มีข้อมูลการศึกษาถึงเรื่องความสัมพันธ์ของความผิดปกติทั้งสามอย่างที่พบในผู้ป่วยโรคหนังแข็งชาวไทยมาก่อนวัตถุประสงค์ของการวิจัย: เพื่อประเมินความสัมพันธ์ระหว่างความยืดหยุ่นของหลอดเลือดแดงส่วนปลายกับความดันโลหิตของหลอดเลือดแดงใหญ่ในปอดและการคลายตัวของหัวใจห้องล่างซ้ายในโรคหนังแข็งรูปแบบการวิจัย: การวิจัยเชิงวิเคราะห์ระเบียบการวิจัย: ผู้ป่วยโรคหนังแข็งที่มารับรักษาที่โรงพยาบาลจุฬาลงกรณ์ จำนวน 33 ราย และอาสาสมัครที่มีสุขภาพแข็งแรงจำนวน 15 ราย จนได้รับการตรวจวัดดัชนีความยืดหยุ่นของหลอดเลือดแดงส่วนปลาย ด้วยวิธี Cardio-Ankle Vascular Index (CAVI) และจะได้รับการตรวจคลื่นเสียงสะท้อนหัวใจ (Echocardiogram) เพื่อประเมินความดันโลหิตของหลอดเลือดแดงใหญ่ในปอดและการคลายตัวของหัวใจผลการวิจัย: ดัชนีความยืดหยุ่นของหลอดเลือดแดงส่วนปลายในผู้ป่วยโรคหนังแข็งมีความสัมพันธ์แบบเส้นตรงเชิงบวกอย่างมีนัยสำคัญทางสถิติกับความดันโลหิตของหลอดเลือดแดงใหญ่ในปอด (R square = 0.39 p &lt; 0.001) แต่ไม่พบความสัมพันธ์กับการคลายตัวของหัวใจห้องล่างซ้ายสรุป: ความยืดหยุ่นของหลอดเลือดแดงส่วนปลายในผู้ป่วยโรคหนังแข็งช่วยทำนายถึงการมีภาวะความดันโลหิตของหลอดเลือดแดงใหญ่ในปอดได้ แต่ไม่สามารถทำนายการคลายตัวของหัวใจห้องล่างซ้ายได้
DOI: 10.14457/cu.the.2010.1335
title: การประยุกต์ใช้เทคนิคอิควิเปอร์เซ็นไทล์สำหรับการวิเคราะห์อัตราความคลาดเคลื่อนของการกำหนดระดับผลการเรียนรู้ของนักเรียนในสาระการเรียนรู้ที่ต่างกัน

description: การวิจัยครั้งนี้มีจุดมุ่งหมายเพื่อวิเคราะห์และเปรียบเทียบอัตราความถูกต้องและความคลาดเคลื่อนของการกำหนดระดับผลการเรียนรู้ของนักเรียน ระหว่างระดับผลการเรียนรู้ตามคะแนนที่สังเกตได้กับคะแนนความสอดคล้องในสาระการเรียนรู้ที่ต่างกัน 3 กรณี คือ 1) เปรียบเทียบระหว่างสาระการเรียนรู้เมื่อยึด สาระการเรียนรู้ภาษาไทยเป็นหลัก 2) เปรียบเทียบระหว่างสาระการเรียนรู้เมื่อยึดสาระการเรียนรู้คณิตศาสตร์เป็นหลัก และ 3) เปรียบเทียบระหว่างสาระการเรียนรู้เมื่อยึดสาระการเรียนรู้วิทยาศาสตร์เป็นหลัก กลุ่มตัวอย่างที่ใช้ในการวิจัยคือ นักเรียนชั้นมัธยมศึกษาปีที่ 1 ภาคเรียนที่ 1 ปีการศึกษา 2553 ของโรงเรียนใน 3 สังกัด คือ สพฐ. สช. และ อปท. จำนวน 435 คน โดยการคัดเลือกนักเรียนที่ได้รับการสอนจากครูคนเดียวกันในแต่ละสาระการเรียนรู้ เครื่องมือที่ใช้เป็นแบบบันทึกคะแนนนักเรียนเป็นรายบุคคล โดยวิเคราะห์สถิติพื้นฐาน ช่วงคะแนนความสอดคล้อง ความถูกต้องและความคลาดเคลื่อนของการกำหนดระดับผลการเรียนรู้ อัตราความถูกต้องและอัตราความคลาดเคลื่อนของการกำหนดระดับผลการเรียนรู้โดยการประยุกต์ใช้เทคนิคอิควิเปอร์เซ็นไทล์ 3 วิธี สรุปผลการวิจัยได้ว่า 1) เมื่อยึดสาระการเรียนรู้ภาษาไทยเป็นหลัก พบว่าทั้งสามวิธีมีอัตราความถูกต้องและอัตราความคลาดเคลื่อนระหว่างสาระการเรียนรู้แตกต่างกันอย่างมีนัยสำคัญ .05 ซึ่งมีอัตราความถูกต้องในการกำหนดระดับผลการเรียนรู้โดยเฉลี่ยคิดเป็นร้อยละ 27.20 และมีอัตราความคลาดเคลื่อนของการกำหนดระดับ ผลการเรียนรู้โดยเฉลี่ยคิดเป็นร้อยละ 72.802) เมื่อยึดสาระการเรียนรู้คณิตศาสตร์เป็นหลัก พบว่าทั้งสามวิธีมีอัตราความถูกต้องและอัตราความคลาดเคลื่อนระหว่างสาระการเรียนรู้แตกต่างกันอย่างมีนัยสำคัญ .05 ซึ่งมีอัตราความถูกต้องในการกำหนดระดับผลการเรียนรู้โดยเฉลี่ยคิดเป็นร้อยละ 49.12 และมีอัตราความคลาดเคลื่อนของการกำหนดระดับ ผลการเรียนรู้โดยเฉลี่ยคิดเป็นร้อยละ 50.88 3) เมื่อยึดสาระการเรียนรู้วิทยาศาสตร์เป็นหลัก พบว่าทั้งสามวิธีมีอัตราความถูกต้องและอัตราความคลาดเคลื่อนระหว่างสาระการเรียนรู้แตกต่างกันอย่างมีนัยสำคัญ .05 ซึ่งมีอัตราความถูกต้องในการกำหนดระดับผลการเรียนรู้โดยเฉลี่ยคิดเป็นร้อยละ 39.08 และมีอัตราความคลาดเคลื่อนของการกำหนดระดับ ผลการเรียนรู้โดยเฉลี่ยคิดเป็นร้อยละ 60.92
DOI: 10.5281/zenodo.3472780
title: MetFrag Local CSV: CompTox (7 March 2019 release) Wastewater MetaData File

description: This is the CSV file that can be used as a local database in MetFrag (https://msbi.ipb-halle.de/MetFrag/), for those who wish to integrate this into the command line version. Note that this file is TOO LARGE to be uploaded via the web interface, this is already integrated in the web interface. This file is based off the "SelectMetaData" CompTox MetFrag file from the 7 March 2019 release, available from: ftp://newftp.epa.gov/COMPTOX/Sustainable_Chemistry_Data/Chemistry_Dashboard/MetFrag_metadata_files The Wastewater MetaData file contains the following fields, in addition to the regular (basic) CompTox data fields: Suspect Lists (1=presence, 0=absence): - ITNANTIBIOTIC, STOFFIDENT, REACH2017, ZINC15PHARMA and PFASMASTER Suspect Lists with scores from KEMI (see details on NORMAN-SLE and hyperlinks below): - KEMIMARKET_EXPO, KEMIMARKET_HAZ, KEMIWW_WDUIndex, KEMIWW_StpSE, KEMIWW_SEHitsOverDL
description: Please refer to details in original lists for more information on the scoring!
DOI: 10.5281/zenodo.3472781
title: MetFrag Local CSV: CompTox (7 March 2019 release) Wastewater MetaData File

description: This is the CSV file that can be used as a local database in MetFrag (https://msbi.ipb-halle.de/MetFrag/), for those who wish to integrate this into the command line version. Note that this file is TOO LARGE to be uploaded via the web interface, this is already integrated in the web interface. This file is based off the "SelectMetaData" CompTox MetFrag file from the 7 March 2019 release, available from: ftp://newftp.epa.gov/COMPTOX/Sustainable_Chemistry_Data/Chemistry_Dashboard/MetFrag_metadata_files The Wastewater MetaData file contains the following fields, in addition to the regular (basic) CompTox data fields: Suspect Lists (1=presence, 0=absence): - ITNANTIBIOTIC, STOFFIDENT, REACH2017, ZINC15PHARMA and PFASMASTER Suspect Lists with scores from KEMI (see details on NORMAN-SLE and hyperlinks below): - KEMIMARKET_EXPO, KEMIMARKET_HAZ, KEMIWW_WDUIndex, KEMIWW_StpSE, KEMIWW_SEHitsOverDL
description: Please refer to details in original lists for more information on the scoring!
DOI: 10.14457/cu.the.2010.1336
title: ศักยภาพของมุกตลกและอารมณ์ขันในรายการโทรทัศน์

description: การวิจัยเรื่อง “ศักยภาพของมุกตลกและอารมณ์ขันในรายการโทรทัศน์” เป็นการวิจัยเชิงคุณภาพ มีวัตถุประสงค์เพื่อประมวลมุกตลกที่ใช้ในรายการประเภทบันเทิงและสาระ-บันเทิง วิเคราะห์ความสัมพันธ์ระหว่างประเภทของมุกตลกกับประเภทของรายการโทรทัศน์ประเภทบันเทิงและสาระ-บันเทิง วิเคราะห์ถึงความสัมพันธ์ระหว่างรูปแบบและเนื้อหารายการที่มีต่อประเภทของมุกตลก รวมถึงวิเคราะห์ถึงศักยภาพในการปรับตัวของมุกตลกที่มีต่อรายการโทรทัศน์ประเภทบันเทิงและสาระ-บันเทิง โดยท าการศึกษาจากเทปรายการ การสัมภาษณ์แบบ รวมทั้งบุคคลอื่นๆที่เกี่ยวข้อง โดยน าข้อมูลมาเขียน แบบพรรณนา (Descriptive Writing)ผลการวิจัยพบว่ามุกตลกและอารมณ์ขันไม่ได้ถูกจ ากัดพื้นที่เฉพาะแต่ในรายการประเภทตลกอย่างเดียวอีกต่อไป แต่มุกตลกมีศักยภาพในการปรับตัวและมีคุณลักษณะที่หลากหลายไม่ตายตัวท าให้ มุกตลกปรากฏให้เห็นอยู่ในรายการประเภทต่างๆไม่ว่าจะเป็นรายการประเภทบันเทิงหรือรายการประเภทสาระ โดยผู้วิจัยสามารถรวบรวมมุกทั้งหมดได้ 19 มุกด้วยกัน และใช้กรอบแนวคิดล าดับขั้นบันไดตลกมาจัดแบ่งประเภทของมุกตลกทั้ง 19 มุก พบว่ามุกตลกที่ใช้ในรายการโทรทัศน์เป็นมุกประเภทตลกโปกฮามากกว่ามุกตลกชวนหัว มุกตลกจะถูกใช้มากและมีความหลากหลายในรายการประเภทบันเทิงส่วนรายการที่มีสัดส่วนของสาระมากกว่าความบันเทิงจะมีการใช้มุกตลกน้อยลงและความหลากหลายของมุกก็น้อยลงไปด้วย
DOI: 10.14457/cu.the.2010.1337
title: การวิเคราะห์วาทกรรมในข่าวอาชญากรรมและการถอดรหัสข่าวอาชญากรรมโดยอาชญากร

description: วัตถุประสงค์ของการวิจัยเรื่องการวิเคราะห์วาทกรรมในข่าวอาชญากรรมและการถอดรหัสข่าวอาชญากรรมโดยอาชญากร คือ เพื่อวิเคราะห์วาทกรรมในข่าวอาชญากรรมที่ปรากฏในสื่อมวลชนและการถอดรหัสความหมายในข่าวอาชญากรรมโดยอาชญากร โดยเลือก 3 กรณีศึกษา ได้แก่ ข่าวบุกจับปาร์ตี้สวิงกิ้ง ข่าวการทะเลาะวิวาทของนักเรียนอาชีวะ และข่าวการวิสามัญฆาตกรรมกลุ่มชาติพันธุ์ลักลอบขนยาเสพติด โดยใช้การวิเคราะห์วาทกรรมเชิงวิพากษ์ และการสัมภาษณ์เจาะลึกอาชญากรเป็นเครื่องมือหลักในการศึกษาผลการศึกษาพบว่าวาทกรรมในข่าวอาชญากรรม ได้รับอิทธิพลมาจากอุดมการณ์หลักในสังคมที่สื่อมวลชนนำมาใช้เป็นกรอบในการถ่ายทอดเหตุการณ์ไปสู่สาธารณซึ่งจะแสดงให้เห็นกรอบการรับรู้ที่สังคมมีต่อปรากฏการณ์นั้นๆ ในลักษณะที่เป็นภาพแบบฉบับตายตัว นอกจากนี้ข่าวอาชญากรรมยังแสดงถึงบรรทัดฐานทางสังคมที่ก่อให้เกิดความสัมพันธ์เชิงอำนาจเพื่อทำให้บุคคลที่เป็นปกติมีอำนาจเหนือบุคคลที่มีพฤติกรรมเบี่ยงเบน ดังนั้น การรายงานข่าวอาชญากรรมโดยสื่อมวลชนจึงเป็นปฏิบัติการทางวาทกรรมเพื่อธำรงรักษาอุดมการณ์หลัก และความสัมพันธ์เชิงอำนาจในสังคม การถอดรหัสข่าวอาชญากรรมโดยอาชญากรจะมีการต่อรองความหมายที่สื่อมวลชนเป็นผู้เข้ารหัส โดยอาชญากรจะให้ความหมายภายใต้กรอบอุดมการณ์ที่ถูกหล่อหลอมมาจากประสบการณ์ตรงที่มีต่อปรากฏการณ์นั้นๆ และบริบททางสังคมวัฒนธรรมที่อยู่แวดล้อมตนเอง ส่งผลให้ความหมายที่เกิดจากการตีความของอาชญากรแตกต่างไปจากความหมายภายใต้กรอบอุดมการณ์หลักที่สื่อมวลชนนำมาใช้ในการเข้ารหัส
DOI: 10.5258/soton/d1087
title: Dataset for: A novel inducible knockdown approach to investigate Dnmt1

description: Dataset supports the thesis 'Proteomic analysis of Wntand epigenetic regulatory protein networks in colorectal cancer' chapter 'A novel inducible knockdown approach to investigate Dnmt1'.
DOI: 10.5281/zenodo.3473194
title: Disaster Resilient and Self-Assessing Multifunctional Transportation Structures

description: Corresponding data set for Tran-SET Project No. 18STTAM02. Abstract of the final report is stated below for reference: "This research designs and characterizes multifunctional materials, in particular inexpensive shape memory alloys, for transportation structures that possess excellent mechanical properties and self-sensing capabilities for strengthening and health monitoring. The properties are the Fe-SMAs are sensitive to part size in that the grain size of the material, which can be grown to several inches, should exceed the smallest dimension of the part. In the current work, maximum part size of the large dimension Fe-SMA rods were determined through detailed microstructural investigations. Samples were subjected to abnormal grain growth heat treatments and found out that part size be increased up to 4.6 mm. Work to correlate computational and experimental work concerning the magnetic sensing of Fe-SMA transformation was conducted using via tensile loading of Fe-SMA wire. A model was developed to simulate a grain by grain transformation of a wire with large (4mm) grains along the wire, modeled as partitioned segments."
description: Tran-SET Project No. 18STTAM02
DOI: 10.5281/zenodo.3473195
title: Disaster Resilient and Self-Assessing Multifunctional Transportation Structures

description: Corresponding data set for Tran-SET Project No. 18STTAM02. Abstract of the final report is stated below for reference: "This research designs and characterizes multifunctional materials, in particular inexpensive shape memory alloys, for transportation structures that possess excellent mechanical properties and self-sensing capabilities for strengthening and health monitoring. The properties are the Fe-SMAs are sensitive to part size in that the grain size of the material, which can be grown to several inches, should exceed the smallest dimension of the part. In the current work, maximum part size of the large dimension Fe-SMA rods were determined through detailed microstructural investigations. Samples were subjected to abnormal grain growth heat treatments and found out that part size be increased up to 4.6 mm. Work to correlate computational and experimental work concerning the magnetic sensing of Fe-SMA transformation was conducted using via tensile loading of Fe-SMA wire. A model was developed to simulate a grain by grain transformation of a wire with large (4mm) grains along the wire, modeled as partitioned segments."
description: Tran-SET Project No. 18STTAM02
DOI: 10.14457/cu.the.2010.1338
title: การพัฒนาโมดูลการฝึกอบรมเพื่อเตรียมความพร้อมคณาจารย์ผู้สอนวิชาบัญชี ตามแนวทางการกำกับดูแลผู้ประกอบวิชาชีพบัญชี และมาตรฐานคุณวุฒิระดับปริญญาตรี สาขาวิชาการบัญชี

description: การวิจัยครั้งนี้มีวัตถุประสงค์เพื่อวิเคราะห์และสังเคราะห์สมรรถนะนักบัญชีและมาตรฐานผลการเรียนรู้ พัฒนาและประเมินโมดูลการฝึกอบรมเพื่อเตรียมความพร้อมคณาจารย์ผู้สอนวิชาบัญชี ตามแนวทางการกากับดูแลผู้ประกอบวิชาชีพบัญชี และมาตรฐานคุณวุฒิระดับปริญญาตรี สาขาวิชาการบัญชี ประชากร คือ 1) คณาจารย์ผู้สอนวิชาบัญชีทั่วประเทศในมหาวิทยาลัยของรัฐและมหาวิทยาลัยของเอกชน 2) ผู้ทรงคุณวุฒิด้านวิชาชีพ ด้านกรอบมาตรฐานคุณวุฒิระดับอุดมศึกษาแห่งประเทศไทย ผู้ทรงคุณวุฒิในสาขาวิชาการอุดมศึกษา กลุ่มตัวอย่าง คือ 1)คณาจารย์ผู้สอนวิชาบัญชีใน 5 รายวิชาระดับปริญญาตรีทั่วประเทศที่สัมภาษณ์ โดยวิธีการเลือกกลุ่มตัวอย่างอย่างง่ายจากมหาวิทยาลัยของรัฐ 10 คน มหาวิทยาลัยเอกชน 10 คน 2) ผู้ทรงคุณวุฒิด้านวิชาชีพบัญชี 4 คน ด้านกรอบมาตรฐานคุณวุฒิระดับอุดมศึกษาแห่งประเทศไทย 4 คน สาขาวิชาอุดมศึกษา 3 คน โดยวิธีการเลือกกลุ่มตัวอย่างแบบเจาะจง 3) คณาจารย์บัญชีทั่วประเทศที่จะเข้าร่วมทดลองอบรมใน 5 รายวิชา 30 คน ระยะเวลา 5 สัปดาห์ รวมทั้งสิ้น 40 ชั่วโมง เครื่องมือที่ใช้ในการวิจัย มีแบบสัมภาษณ์คณาจารย์บัญชี แบบสัมภาษณ์ผู้ทรงคุณวุฒิ วิเคราะห์ข้อมูลโดยวิธีการวิเคราะห์สาระ แบบทดสอบก่อนหลังการเข้าอบรม วิเคราะห์ข้อมูลโดยวิธีการหาค่าเฉลี่ย ส่วนเบี่ยงเบนมาตรฐาน และความแตกต่างของระดับคะแนนโดยใช้สถิติ pair t-test แบบสังเกตพฤติกรรมผู้เข้าอบรม แบบประเมินตนเองในฐานะอาจารย์ผู้สอนวิชาชีพบัญชี วิเคราะห์ข้อมูลโดยการหาค่าเฉลี่ยและส่วนเบี่ยงเบนมาตรฐาน การพิจารณาร่างรูปแบบชุดฝึกอบรมด้วยวิธีอิงประชุมผู้ทรงคุณวุฒิโดยวิธีการวิเคราะห์สาระผลการวิจัย พบว่า สมรรถนะหลักของนักบัญชีและมาตรฐานผลการเรียนรู้ที่ควรพัฒนามี 6 ด้าน ประกอบด้วย 1) คุณธรรม จริยธรรม จรรยาบรรณ 2) ทักษะด้านความรู้ 3) ทักษะทางปัญญาและคิดวิเคราะห์เชิงตัวเลข 4) ทักษะทางการปฏิสัมพันธ์และการสื่อสาร 5) ทักษะการใช้เทคโนโลยีสารสนเทศ 6) ทักษะภาวะผู้นาและการจัดการ และในส่วนขององค์ความรู้มาตรฐานการรายงานทางการเงินฉบับปรับปรุง 2552 ที่ประกาศใช้ตั้งแต่ปี 2554 พบว่าส่งผลกระทบต่อเนื้อหารายวิชาบัญชี ทาให้ต้องปรับปรุงเนื้อหารายวิชาทั้ง 5 รายวิชา ได้แก่ เนื้อหาวิชาการบัญชีขั้นต้น วิชาการบัญชีขั้นกลาง 1และ 2 วิชาการบัญชีขั้นสูง 1 และ 2 ผลการพัฒนาโมดูลการฝึกอบรมโดยวิธีอิงผู้ทรงคุณวุฒิ ประกอบด้วย เนื้อหาชุดฝึกอบรมที่จัดในรูปแบบโมดูล ประกอบด้วย โมดูล 1 วิชาการบัญชีขั้นต้น โมดูล 2 วิชาการบัญชีขั้นกลาง 1 โมดูล 3 วิชาการบัญชีขั้นกลาง 2 โมดูล 4 วิชาการบัญชีขั้นสูง 1 โมดูล 5 วิชาการบัญชีขั้นสูง 2 ผลการทดลองใช้รูปแบบชุดฝึกอบรมกับคณาจารย์ผู้สอนวิชาบัญชีทั่วประเทศ พบว่า ผู้เข้าอบรมสามารถระบุมาตรฐานผลการเรียนรู้สู่รายวิชา และสามารถระบุถึงกลยุทธ์การสอน วิธีการสอน วิธีการประเมินผลการเรียนการสอนตามเนื้อหาวิชาที่เปลี่ยนไป ผลการทดสอบรายวิชาทั้ง 5 โมดูล เมื่อเปรียบเทียบก่อนและหลังการอบรมมีนัยสาคัญทางสถิติที่ระดับ .05
DOI: 10.14457/cu.the.2010.1402
title: การวิเคราะห์ลักษณะเฉพาะของภาพยนตร์แนวตลกร้ายโดยโจเอล และอีธานโคเอน

description: การวิจัยครั้งนี้มีวัตถุประสงค์เพื่อศึกษาลักษณะเฉพาะของภาพยนตร์แนวตลกร้ายโดยโจเอล และอีธาน โคเอน และศึกษาผลงานของโจเอลและอีธาน โคเอนในบริบทของทฤษฎีประพันธกร โดยเป็นการวิจัยเชิงคุณภาพ ด้วยกระบวนการวิเคราะห์ตัวบทจากภาพยนตร์จำนวน 13 เรื่องของพี่น้องโคเอน ผลการวิจัยพบว่าลักษณะเฉพาะของภาพยนตร์แนวตลกร้ายโดยโจเอล และอีธาน มี 2 ประการ คือ 1.) การเล่าเรื่องที่โดดเด่น อันประกอบด้วยโครงเรื่องที่มีลักษณะหักมุมและแผนการที่ผิดพลาด โดยนิยมนำภาพยนตร์แนวตลกร้ายมาปรับเปลี่ยนเป็นแบบฉบับของพวกเขาเอง 2.) องค์ประกอบที่สร้างอารมณ์ขันตลกร้าย ประกอบด้วยตัวละครแบบ Anti-Hero ที่มีความโหดเหี้ยม สร้างความรู้สึกขบขันปนสมเพช ทางด้านบทสนทนาของพี่น้องโคเอนส่วนใหญ่มักเสียดสีธาตุแท้และสะท้อนความโง่เขลาของมนุษย์ รวมทั้งสถานการณ์ประเภทตลกเจ็บตัว (Slapstick) ตลอดจนสถานการณ์เสียดสีความบิดเบี้ยวของสังคม ทางด้านความเป็นประพันธกรของพี่น้องโคเอน จะเห็นได้ว่าสองพี่น้องซึ่งมีความถนัดกันคนละด้านสามารถทำงานร่วมกันได้อย่างสอดคล้อง จนสามารถทำให้หนังมีเอกลักษณ์และสไตล์โดดเด่นเป็นของตนเอง โดยแสดงผ่านแก่นเรื่องเกี่ยวกับความโลภและความไร้สาระของมนุษย์ ทางด้านสไตล์ภาพมักใช้กล้องมุมสูง การจัดแสงแบบสว่างไสวและฉากเวิ้งว้าง กว้างไกล เพื่อสะท้อนมุมมองและความคิดของพวกเขาที่มีต่อสังคมอเมริกันอย่างเฉียบคม
DOI: 10.14457/cu.the.2010.1403
title: การศึกษาตัวชี้วัดความเสี่ยงโรคหัวใจหลอดเลือดในผู้ป่วยปลูกถ่ายไตที่ได้รับสูตรยาที่มี Sirolimus

description: การศึกษานี้มีวัตถุประสงค์เพื่อศึกษาตัวชี้วัดความเสี่ยงโรคหัวใจหลอดเลือดในผู้ป่วยปลูกถ่ายไตที่ได้รับสูตรยาที่มี sirolimus จำนวน 21 คน เปรียบเทียบกับผู้ป่วยปลูกถ่ายไตที่ได้รับยาในกลุ่ม calcineurin inhibitor based regimen (CNI) จำนวน 21 คน ตรวจวัดระดับตัวชี้วัดความเสี่ยงโรคหัวใจหลอดเลือด 4 พารามิเตอร์หลัก ได้แก่ asymmetric dimethylarginine (ADMA), nitric oxide, homocysteine และ total antioxidant capacity ในพลาสมา พบว่าระดับความเข้มข้น ADMA ในผู้ป่วยกลุ่ม CNI และ sirolimus มีค่า 0.60 ±0.02 µmol/L และ 0.52 ± 0.02 µmol/L ตามลำดับ ซึ่งแตกต่างกันอย่างมีนัยสำคัญทางสถิติ (P &lt; 0.05) ระดับความเข้มข้น nitric oxide ในกลุ่มผู้ป่วย CNI และ sirolimus มีค่า 138.68 ± 28.91 µmol/L และ 82.01 ± 9.46 µmol/L ตามลำดับ ซึ่งไม่แตกต่างกันอย่างมีนัยสำคัญ ระดับความเข้มข้น homocysteine ในกลุ่มผู้ป่วย CNI และ sirolimus มีค่า 14.34 ± 0.87 µmol/L และ 17.33 ±1.65 µmol/L ตามลำดับ ซึ่งไม่แตกต่างกันอย่างมีนัยสำคัญ และระดับ total antioxidant capacity ในกลุ่มผู้ป่วย CNI และ sirolimus มีค่า 1072.40 ± 51.67 µmol/L และ 1000.51 ± 65.15 µmol/L ตามลำดับ ซึ่งไม่แตกต่างกันอย่างมีนัยสำคัญ ผลการศึกษาพบว่าผู้ป่วยปลูกถ่ายไตที่รับยา CNI มีความเสี่ยงต่อการเกิดโรคหัวใจหลอดเลือดสูงกว่ากลุ่มที่ได้รับยา sirolimus จากการตรวจวัดระดับ ADMA จึงเป็นไปได้ว่า sirolimus น่าจะมีผลในการช่วยป้องกันการเกิดโรคหัวใจหลอดเลือดในผู้ป่วยปลูกถ่ายไตที่ได้รับยากดภูมิคุ้มกัน